OpenLLM-France/wikimedia huggingface dataset:
# Rasa de la Font del Boix

La Rasa de la Font del Boix és un torrent afluent per l'esquerra de l'Aigua d'Ora el curs del qual transcorre pels termes municipals de Montmajor (Berguedà) i Navès (Solsonès). Els tres primers km del seu curs reben la denominació de Torrent de la Font del Boix.

## Termes municipals per on transcorre

Des del seu naixement, la Rasa de la Font del Boix passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Montmajor | 3.844 | 51,65% |
| Fent frontera entre els municipis de Montmajor i Navès | 518 | 6,96% |
| Per l'interior del municipi de Navès | 1.094 | 14,70% |
| Una altra vegada per l'interior del municipi de Montmajor | 1.986 | 26,69% |

## Poblament de la seva conca

Inclou les entitats de població de Sant Feliu de Lluelles i de Sorba, ambdues del municipi de Montmajor.

## Xarxa Hidrogràfica

La xarxa hidrogràfica de la Rasa de la Font del Boix està integrada per un total de 23 cursos fluvials. D'aquests, 17 són subsidiaris de 1r nivell i 5 ho són de 2n nivell. La totalitat de la xarxa suma una longitud de 17.727 m.
Pel que fa a la seva distribució per municipis, pel terme municipal de Montmajor n'hi transcorren 14.818 metres, i pel de Navès, 3.496 metres.

## Mapa del seu curs

* Mapa de l'ICC

## Referències

* 1 2 3 4 5 6 7 8 9 10 11 12 13 14 15 16 17 18 19 20 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* 1 2 Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ La suma d'aquestes 2 dades és superior a la longitud total de la xarxa perquè els trams en els quals els corrents fluvials fan de frontera entre els dos termes municipals, s'han comptabilitzat en els dos municipis.
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 31 maig 2010].
* 1 2 D'acord amb l'inici d'aquest corrent fluvial que consta al mapa de l'ICC a escala 1:50.000
* ↑ Aquest curs fluvial apareix al web de la XRCC. Per contra, no apareix al mapa de l'ICC en cap de les seves escales per bé que la configuració de les corbes de nivell permet endevinar el seu curs.
# Edwin Salpeter

Edwin Ernest Salpeter (nascut el 3 de desembre de 1924 a Viena, Àustria, mort el 26 de novembre de 2008), fou un astrofísic austro-australo-americà. Va emigrar el 1939 d'Àustria a Austràlia durant la seva adolescència. Fou professor de la universitat Cornell des de 1948.
El 1951 va suggerir que les estrelles podien transformar l'heli en carboni mitjançant la reacció triple alfa. Després va derivar la funció de massa inicial de les estrelles de la Via Làctia. Originà, amb Hans Bethe, l'equació relativista de Bethe-Salpeter que determina els estats lligats de dues partícules.

## Premis

* Medalla d'or de la Royal Astronomical Society (1973).
* Lectorat Henry Norris Russell (1974).
* Medalla Bruce (1987)
* Premi Crafoord, amb Fred Hoyle (1997)

## Referències

* Suzy Collin, Quasars and Galactic Nuclei, a Half-Century Agitated Story, 2006.
* Peterson, B.M.; An Introduction to Active Galactic Nuclei, 1a ed, Cambridge, Cambridge University Press, 1997.
# Torre al passeig Marítim, 16 (Sant Vicenç de Montalt)

Torre al passeig Marítim, 16 és una obra noucentista de Sant Vicenç de Montalt (Maresme) inclosa a l'Inventari del Patrimoni Arquitectònic de Catalunya.

## Descripció

Torre aïllada d'estil noucentista del primer quart del segle xx, envoltada per un jardí. A més de la planta baixa té un pis i unes petites golfes. A la planta baixa hi ha un porxo alb columnes i una terrassa de ferro. L'acabament forma un ràfec, i les cobertes són a dues aigües.

## Referències

* ↑ «Torre al passeig Marítim, 16». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 agost 2017].
# Belesar

«Belesar» té aquests significats:
* Belesar, parròquia del municipi de Baiona, a la província de Pontevedra.
* Belesar, parròquia del municipi de Chantada, a la província de Lugo.
* Belesar, parròquia del municipi de Vilalba, a la província de Lugo.
* Embassament de Belesar, a la província de Lugo.
# Raixid Bakr

Al-Raixid al-Tahir Bakr Ekhaib (àrab: الرشيد الطاهر بكر, ar-Raxīd aṭ-Ṭāhir Bakr) (Krakoj, província del Nil Blau, 24 de juny de 1930 - 11 de març de 1988) va ser un polític sudanès. Va estudiar a l'escola primària elemental del seu lloc de naixement i després a Omdurman. Va ingressar a la facultat de dret de la Universitat de Khartum i es va diplomar com advocat.
Es va oposar al govern militar d'Ibrahim Abbud i fou jutjat passant cinc anys a la presó fins a la caiguda del règim. Després va treballar d'advocat i el maig de 1968 va entrar al gabinet de Muhammad Ahmad Mahgoub com a ministre d'obres públiques. Fou un dels civils que va donar suport al cop d'estat de Gaafar al-Nimeiry el 25 de maig de 1969 i el 1972 fou nomenat membre del buró polític de la Unió Socialista Sudanesa i secretari per l'agricultura. Després fou ambaixador. El juliol de 1976 Nimeiry va decidir cedir part del poder i va abandonar el càrrec de primer ministre, el de ministre de defensa i la direcció de la. L'11 d'agost de 1976 Rashid Bakr assolia les funcions de primer ministre i vicepresident tercer; la cartera de defensa i la secretaria general de la Unió Socialista Sudanesa van passar a Abul Qassim Muhammad Ibrahim que va esdevenir vicepresident primer (l'anterior vicepresident Abel Alier va passar a ser vicepresident segon).
El 19 de juliol Nimeiry va anunciar un projecte de reconciliació nacional i l'alliberament de centenars de presos polítics incloent al secretari general del Partit Comunista del Sudan. El 15 d'agost el primer ministre i tercer vicepresident al-Rashid al-Rashid Bakr, va abandonar el càrrec oficialment per motius de salut i va ser substituït pel mateix Nimeiry (10 de setembre) però amb el comandant Abul Qassim Muhammad Ibrahim (que era ministre de defensa, secretari general de la Unió Socialista Sudanesa i vicepresident primer del país) com a viceprimer ministre. Rashid Bakr va seguir com a vicepresident tercer i va passar a ministre d'afers exteriors al lloc de Mansur Khaled, considerat més pro-occidental. El 1979 va criticar la intervenció de Tanzània a Uganda en la reunió de la OUA a Monròvia (Libèria). Va deixar el càrrec l'1 de desembre de 1979 ocupant el seu lloc Mohammed Mirgani Mubarak.
El 1985 fou nomenat assessor presidencial per afers legals, però va exercir poc temps, ja que el règim fou deposat per un cop d'estat el 6 d'abril de 1985.

## Enllaços externs

* Assessors presidencials Arxivat 2013-09-17 a Wayback Machine.
* Recull de prensa
# Beatriu de Borgonya

Beatriu de Borgonya és el nom dels següents personatges:
* Beatriu I de Borgonya (1145 - 1184) comtessa de Borgonya
* Beatriu II de Borgonya o Beatriu de Hohenstaufen, (1193- 1231) comtessa de Borgonya
* Beatriu de Borgonya (senyora de Borbó) (1257 - 1310) comtessa del Charolais i senyora de Borbó
* Beatriu de Borgonya (1260 - 1328), filla Hug IV de Borgonya i Beatriu de Navarra. Casada amb Hug XIII de Lusignan
# Rasa de la Font del Prat

La Rasa de la Font del Prat és un torrent afluent per la dreta de la Riera de Vallmanya, al Solsonès.

## Municipis per on passa

El curs de la Rasa de la Font del Prat transcorre íntegrament pel terme municipal de Pinós.

## Xarxa hidrogràfica

La xarxa hidrogràfica de la Rasa de la Font del Prat està constituïda per 10 cursos fluvials que sumen una longitud total de 5.369 m.

### Distribució municipal

El conjunt de la seva xarxa hidrogràfica transcorre íntegrament pel terme municipal de Pinós.

## Enllaços externs

   * Taula amb les dades detallades de la xarxa de la Rasa de la Font del Prat full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Edwin Schraeder

Edwin Schraeder va ser un ciclista danès, que va córrer de 1896 a 1897. Es dedicà al ciclisme en pista de manera amateur i va aconseguir dues medalles, una d'elles d'or, al Campionat del món en Velocitat.

## Palmarès

* 1897
** Campió del món amateur en velocitat

## Enllaços externs

* Fitxa a sitiodeciclismo.net
* Fitxa a cyclebase.nl
# Litoria dentata

Litoria dentata és una espècie de granota que viu a l'est d'Austràlia (des del sud-est de Queensland fins a Nova Gal·les del Sud).
Està amenaçada d'extinció per la pèrdua del seu hàbitat natural.

## Referències

* Hero et al (2004). Litoria dentata. Llista Vermella de la UICN, Unió Internacional per a la Conservació de la Natura, 2006. Consultat el 29 d'abril del 2008 (en anglès).
* Cogger, H.G. 1979. Reptiles & Amphibians of Australia. A. H. & A. W. REED PTY LTD ISBN 0-589-50108-9.
# Torre amb matacà

La Torre amb matacà és un edifici de Granera (Moianès) declarat Bé Cultural d'Interès Nacional.

## Descripció

Es tracta d'una masia unida a una de les cases del Raval de Baix, un grupet de cases disseminades que formen un petit carrer. Totes elles, d'obra de pedres irregulars i fang, presenten elements reutilitzats, com llindes. Algunes estan reconstruïdes o d'una sola casa se n'han fet diferents parts. El carrer que formen es diu Raval.
Aquesta masia està formada per diferents cossos units en un mateix eix lineal. La teulada és a dues vessants i les obertures són petites i allanadades excepte en un dels seus costats curts on s'obre un galeria amb dos grans arcs de mig punt adovellats. En un costat s'aixeca una torre quadrada amb un matacà, de construcció recent (dècada de 1980) sobre un antic cup.

## Història

Segons informació de l'Ajuntament i la persona que va construir la torre, fou bastida durant la dècada de 1980 sobre un cup.

## Referències

* 1 2 3 «Torre amb matacà». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 28 febrer 2019].
# Ben Kersten

Ben Kersten (Wollongong, Nova Gal·les del Sud, 21 de setembre del 1981) és un ciclista professional australià que s'especialitzà en la pista.

## Palmarès en pista

* 1998
** Campió del món júnior en Quilòmetre Contrarellotge
* 1999
** Campió del món júnior en Quilòmetre Contrarellotge
** Campió del món júnior en Velocitat per equips (amb Jobie Dajka i Mark Renshaw)
* 2000
** Campió d'Austràlia en Quilòmetre
* 2003
** Campió d'Oceania en Quilòmetre
** Campió d'Austràlia en Quilòmetre
* 2004
** Campió d'Oceania en Quilòmetre
** Campió d'Oceania en Keirin
** Campió d'Oceania en Velocitat per equips (amb Shane Kelly i Jason Niblett)
** Campió d'Austràlia en Keirin
* 2005
** Campió d'Austràlia en Quilòmetre
* 2006
** Medalla d'or als Jocs de la Commonwealth en Quilòmetre
** Campió d'Austràlia en Quilòmetre
** Campió d'Austràlia en Velocitat
** Campió d'Austràlia en Keirin
* 2007
** Campió d'Austràlia en Quilòmetre
** Campió d'Austràlia en Òmnium

### Resultats a la Copa del Món

* 2004-2005
** 1r a la Classificació general i a la prova de Sydney, en Quilòmetre
* 2005-2006
** 1r a Los Angeles, en Quilòmetre

## Palmarès en ruta

* 2005
** Vencedor d'una etapa al Tour of the Murray River
* 2011
** Vencedor de 2 etapes al Tour of the Murray River

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Villar del Pedroso

Villar de Pedroso és un municipi de la província de Càceres, a la comunitat autònoma d'Extremadura (Espanya).
# Raixid Rakhímov

Raixid Mamatkúlovitx Rakhímov - Рашид Маматкулович Рахимов (rus) - (Duixanbe, 18 de març de 1965) és un exfutbolista i entrenador tadjik. Com a futbolista ocupava la posició de migcampista.

## Trajectòria

La major part de la seua carrera està relacionada amb el Pamir Dushanbe, on va militar entre 1980 i 1991, les tres darreres temporades al primer nivell de la lliga soviètica. Després va passar per equips com l'Spartak de Moscou, el Reial Valladolid i el Lokomotiv de Moscou.
La darrera part de la seua carrera com a jugador la passa a Àustria, on milita en equips com FK Austria Wien, Admira Wacker i SV Ried.

## Selecció

Rakhímov va alternar la selecció de Rússia i la del Tadjikistan. Va disputar quatre partits per a la primera i dos per a la segona.

## Palmarès

* Lliga de Rússia: 1992, 1994
* Copa de la Unió Soviètica: 1992

## Com a entrenador

Res més penjar les botes, es va fer càrrec de l'Admira Wacker, equip en el qual va romandre fins al 2004. Dos anys després dirigeix al FC Amkar Perm (06/07). Entre l'inici de la temporada del 2008 i abril del 2009 entrena el Lokomotiv de Moscou.
El 2009 torna a fer-se càrrec de l'Amkar Perm.

## Referències

* ↑ Lokomotive Moskau entlässt Trainer Rachimov on www.transfermarkt.de

## Enllaços externs

* Fitxa del jugador Arxivat 2011-07-23 a Wayback Machine.
# Bernat Estruç

Bernat Estruç o Estruc (segles XIV-XV) fou successivament abat de Santa Maria de Roses (1396-1401), Sant Esteve de Banyoles (1401-1408), abat del monestir de Sant Pere de Rodes entre 1409 i 1413, i de Sant Cugat del Vallès (1413-1419). Era originari de Castelló d'Empúries, doctor en drets, va començar com a monjo a Sant Pere de Rodes i a partir d'aquí va tenir una carrera important com a abat en diferents monestirs i fou canceller del comte Joan I d'Empúries en l'època de la guerra contra Pere el Cerimoniós (1384-1386). Possiblement es va exiliar com el comte a Avinyó, on va arribar a ser capità de la guàrdia de l'antipapa Benet XIII durant deu anys. En el transcurs d'una visita que l'antipapa va dur a terme a Barcelona i que va sortir de Perpinyà, va visitar Sant Pere de Rodes i segurament va intercedir per tal que el rei atorgués aquest càrrec al seu fidel. De Sant Pere de Rodes es va endur. En el seu testament i tal com testimonia Jeroni Pujades va demanar ser enterrat a l'església de Sant Pere de Rodes.
És autor d'un Tractatus contra alchimistas de 1404 i possiblement també fou ell que es va endur de Sant Pere de Rodes un Missale Parvum que actualment es guarda en el fons de Sant Cugat de l'Arxiu de la Corona d'Aragó.

## Referències

* ↑ «Bernat Estruç». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Gran Enciclopèdia Catalana.
* Immaculada Lorés, El monestir de Sant Pere de Rodes.
# Rasa de la Font de les Aubes

La Rasa de la Font de les Aubes és un torrent afluent per la dreta de la Riera de Matamargó, al Solsonès.

## Municipis per on passa

El curs de la Rasa de la Font de les Aubes transcorre íntegrament pel terme municipal de Pinós.

## Xarxa hidrogràfica

La xarxa hidrogràfica de la Rasa de la Font de les Aubes està constituïda per 15 cursos fluvials que sumen una longitud total de 7.058 m.

### Distribució municipal

El conjunt de la xarxa hidrogràfica transcorre íntegrament pel terme municipal de Pinós.

## Enllaços externs

   * Taula amb les dades detallades de la xarxa de la Rasa de la Font de les Aubes full de càlcul

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# El Graell de Pujals

El Graell de Pujals és una muntanya de 1445 metres, que es troba al municipi de la Nou de Berguedà, a la comarca catalana del Berguedà.
# Lliga de Reunió de Futbol

La Lliga de Reunió de Futbol (francès: Ligue Réunionnaise de Football; LRF) és la institució que regeix el futbol a Reunió. Agrupa tots els clubs de futbol del país i es fa càrrec de l'organització de la Lliga de Reunió de futbol i la Copa. També és titular de la Selecció de futbol de Reunió absoluta i les de les altres categories.
Va ser fundada el 1956.
* Afiliació a la FIFA: no afiliada
* Afiliació a la CAF: 17 de desembre de 1992

## Referències

* ↑ Réunion Football League - CAF Profile

## Enllaços externs

* Lliga de Reunió de Futbol - Lloc web oficial
# Torre albarrana

Una torre albarrana és una torre que és part d'un recinte fortificat amb el qual té comunicació, encara que generalment exempta de la muralla i connectada a aquesta mitjançant un petit arc o pont, que pogués ser destruït fàcilment en cas que la torre caigués en mans de l'enemic. Pot anar també adossada com a gran baluard però en aquest cas és d'una més gran dimensió que les altres. Segons el DCVB, albarrana prové del mot albarran, i aquest al seu torn de l'àrab. hispànic al-barrāna ('la de fora').
Serveix de talaia però també per a hostigar a l'enemic que es prova d'acostar o de sobrepassar la muralla.
Exemples de torres albarranes poden ser les torres del Oro i la de la Plata a Sevilla, la de la Malmuerta a Còrdova, la Torre de Espantaperros a Badajoz (l'alcassaba de la qual posseeix diversos exemples d'aquestes torres), les quatre del castell de Piedrabuena prop d'Alburquerque o el Castell de Santibáñez el Alto Arxivat 2015-05-26 a Wayback Machine. o San Juan de Máscoras. La més alta concentració de torres albarranes es troba a Talavera de la Reina, a Espanya.

## Referències

* ↑ «La torre del Horno es la segunda que se abre al público tras Bujaco hace 7 años». Arxivat de l'original el 2012-06-29. [Consulta: 22 abril 2018].

## Bibliografia

* Morales Gómez, Adoración (2016). Diccionario visual de términos arquitectónicos. Madrid: Cátedra. ISBN 978-84-376-2997-1.
# Villar del Rey

Villar del Rey és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Rams (pel·lícula)

Rams és una pel·lícula comèdia dramàtica australiana del 2020 dirigida per Jeremy Sims, escrita per Jules Duncan i protagonitzada per Sam Neill, Michael Caton i Miranda Richardson. Està basat en la pel·lícula dramàtica islandesa Rams (La vall dels moltons) (2015) de Grímur Hákonarson.
La pel·lícula es va estrenar al Festival de Cinema CinefestOZ el 27 d'agost de 2020. Rams es va estrenar als cinemes australians el 29 d'octubre de 2020 amb crítiques generalment positives.
Als ARIA Music Awards de 2021, l'àlbum va ser nominat a la millor banda sonora original, repartiment o àlbum d'espectacles.
La versió doblada al català es va estrenar el 22 de maig de 2022 a TV3.

## Sinopsi

Dos germans enfrontats viuen en dues granges molt properes l'una de l'altra, però fa quaranta anys que no es parlen. Quan una malaltia rara amenaça les seves ovelles, els germans han de treballar plegats per salvar la vida dels seus ramats.

## Repartiment

* Sam Neill com a Colin
* Michael Caton com a Les
* Miranda Richardson com a Kat
* Asher Keddie com Angela
* Wayne Blair com a Lionel

## Referències

* ↑ Clarke, Stewart «First Look: Sam Neill and Michael Caton in 'RAMS'». Variety, 02-11-2018 [Consulta: 25 juny 2020].
* ↑ Kelly, Vivienne. «ARIA Awards nominees revealed: Amy Shark & Genesis Owusu lead the charge». The Music Network, 20-10-2021. Arxivat de l'original el 20 octubre 2021. [Consulta: 24 octubre 2021].
* 1 2 «Rams». CCMA.cat, 22-05-2022. [Consulta: 27 maig 2022].
# Refugi del Fornet

El Refugi del Fornet és un refugi de muntanya situat a la ribera d'Alós, al del terme municipal d'Alt Àneu, a la comarca del Pallars Sobirà.
És a 1.375 metres d'altitud, al Pla del Fornet, a mig camí de la pista de muntanya del poble d'Alós a Montgarri, seguint el riu Noguera Pallaresa. Porta d'entrada a una de les riberes més boniques de l'actual Parc Natural de l'Alt Pirineu.

## Referències

* ↑ Institut Cartogràfic i Geològic de Catalunya

## Enllaços externs

* Ressenya a la revista Muntanya del CEC
# Lliga de Santo Antão Sud de futbol

La Lliga de Santo Antão de futbol (Sud) és la lliga regional de la zona sud de l'illa de Santo Antão, Cap Verd. És organitzada per l'Associação Regional de Futebol de Zona Sul do Santo Antão, ARFZSSA. El campió disputa la lliga capverdiana de futbol.

## Historial

Font:
* 1997-98: Académica do Porto Novo
* 1998-99: Marítimo (Porto Novo)
* 1999-00: Académica do Porto Novo
* 2000-02: no disputat, vegeu Lliga de Santo Antão
* 2002-03: Académica do Porto Novo
* 2003-04: no es disputà
* 2004-05: Académica do Porto Novo
* 2005-06: Sporting Clube do Porto Novo
* 2006-07: Sporting Clube do Porto Novo
* 2007-08: GDRC Fiorentina
* 2008-09: Sporting Clube do Porto Novo
* 2009-10: Marítimo (Porto Novo)
* 2010-11: Académica do Porto Novo
* 2011-12: Académica do Porto Novo
* 2012-13: Académica do Porto Novo
* 2013-14: Académica do Porto Novo
* 2014-15: Académica do Porto Novo
* 2015-16: Académica do Porto Novo
* 2016-17: Académica do Porto Novo
* 2017-18: Académica do Porto Novo
* 2018-19: Académica do Porto Novo

## Referències

* ↑ «Southern Santo Antão Football (Soccer) Association at the FCF website». Arxivat de l'original el 2015-09-24. [Consulta: 27 setembre 2019].
* ↑ Santo Antão Island League (North) Arxivat 2015-09-24 a Wayback Machine. (portuguès)
* ↑ «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Tony Musante

Tony Musante (Bridgeport, 30 de juny de 1936 - Manhattan, 26 de novembre de 2013) va ser un actor estatunidenc. Al cinema va assolir l'èxit al començament de la seva carrera, protagonitzant o tenint papers importants en pel·lícules com Once a Thief (1965), L'incident (1967), The Last Run (1971) i L'uccello dalle piume di cristallo (1970).

## Biografia

Musante va néixer a Bridgeport en una família italoamericana, fill de Natalie Anne, originària de Salern i mestra d'escola, i Anthony Peter Musante, comptable. Va estudiar a l'Oberlin College i a la Universitat Northwestern.
Musante va actuar en nombrosos llargmetratges, principalment als Estats Units d'Amèrica i a Itàlia. Entre els seus treballs hi ha la sèrie de televisió de 1973 Toma (predecessora de Baretta), la telenovel·la As the World Turns i l'obra de teatre de Broadway de 1975 PS Your Cat Is Dead!, pel qual va ser nominat a un Drama Desk Award.
També va ser nominat a un premi Emmy per la seva interpretació en un episodi de 1975 de Medical Center. A més, va interpretar Nino Schibetta, un temut cap de la màfia, durant la primera temporada de la sèrie de televisió d'HBO Oz. Musante va morir d'una hemorràgia després d'una cirurgia oral el 26 de novembre de 2013, als 77 anys, a Manhattan.

## Referències

* ↑ Tony Musante Biography, filmreference.com; accessed February 7, 2018.
* 1 2 «Tony Musante, Actor Known for Role in 'Toma,' Dies at 77» (en anglès). The New York Times, 27-11-2013 [Consulta: 3 octubre 2018].
* ↑ Tony Musante Obituary, legacy.com; accessed February 7, 2018.
* ↑ Saperstein, Pat. «Tony Musante, Actor Who Left 'Toma,' Dies at 77» (en anglès). Variety, 28-11-2013. [Consulta: 4 novembre 2019].
# Vendel

Vendel (en bretó Gwennel, en gal·ló Vandèu) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.170 habitants. Limita amb els municipis de La Chapelle-Saint-Aubert, Billé, Saint-Georges-de-Chesné i Saint-Jean-sur-Couesnon.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 334 | 344 | 325 | 300 | 311 | 339 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1947-1983 | Joseph Lebreton |
| 1983-2008 | Jean Coudray |
| 2008- | Bernard Turoche |